Je Guillaume, fil çay en arriers mons. Ponçon, dit Moine, chevalier, fais savoir à touz... que je suis hons lige à la noble dame Lore.., et de ly tien et doy tenir en fié lige quamque j’ay et doy avoir à Chamergis et à Réquenat le Petit, et es appendises de ces leus, en champs, em prez, em bois, en diesmes et en autres rentes, quex qu’elles soient, lesquex je doi faire valoir dix livrées de terre à viennois; et ledit fié ay je fait, pour moi et pour les miens, à ladite contesse, pour li et pour les suens. En tesmoingnaige de ceste chose, j’ay fait seeler ces lettres des seaux es religious et honoraubles hommes Pierres, priour, et Willerme, diens de Lons... Ce fut fait l’am Nostre Signour mil CC sexante et nuef, ou mois de decembre.